
Dopolnjen osnutek odloka o občinskem podrobnem prostorskem načrtu za gospodarsko cono v Černelavcih za območje ČE 5


	
	 J A V N A   R A Z G R N I T E V

O B R A Z L O Ž I T E V
M E S T N E    U P R A V E 


PRAVNA PODLAGA 

Postopek izdelave in sprejemanja predmetnega akta poteka na podlagi Zakona o prostorskem načrtovanju ZPNačrt (Uradni list RS, št. 33/07, 70/08 – ZVO-1B, 108/09, 80/10 – ZUPUDPP, 43/11 – ZKZ-C, 57/12, 57/12 – ZUPUDPP-A, 109/12, 35/13 in 14/2015 - ZUUJFO) in na podlagi Pravilnika o vsebini, obliki in načinu priprave občinskega podrobnega prostorskega načrta (Uradni list RS, št. 99/2007).

V Odloku o občinskem prostorskem načrtu Mestne občine Murska Sobota (Uradni list RS, št. 63/2014) je predmetno območje opredeljeno kot zazidljivo. 
Območje spada v enoto urejanja prostora ČE5, s podrobnejšo namensko rabo IG – gospodarska cona. V določbah 90. člena je navedeno, da je za naštete enote urejanja predvidena izdelava občinskih podrobnih prostorskih načrtov. V enoti urejanja ČE5 so zemljišča namenjena za gospodarske dejavnosti – IG, pretežno za gospodarske cone brez večjih industrijskih objektov. Objekte se oblikuje v manjše enote, višine objektov so do P+2. Upošteva se faktor zazidanosti 0,6. 

RAZLOGI IN CILJI ZA SPREJEM AKTA

Lastnik zemljišč je investitor ROTO GROUP, podjetje za predelavo in trženje d.o.o., Gorička ulica 150, Černelavci, 9000 Murska Sobota. Investitor ima v neposredni bližini že svojo proizvodno dejavnost. Za potrebe širitve in razvoja obstoječe gospodarske dejavnosti potrebuje nove objekte in manipulativne površine. OPPN je podlaga za pripravo projektov za pridobitev gradbenega dovoljenja.

OCENA STANJA
Območje novega OPPN za enoto urejanja prostora ČE5 se nahaja izven strnjenega naselja Černelavci južno od obstoječega proizvodnega kompleksa, ki je v upravljanju podjetja ROTO GROUP d.o.o.. Podjetju primanjkuje novih površin za gradnjo objektov, ki bi dopolnjevali obstoječo dejavnost. V postopku izdelave Občinskega prostorskega načrta so bila na nekdanjih gozdnih zemljiščih zagotovljena nova stavbna zemljišča. Zemljišča so v glavnem nepozidana, potrebna je še izdelava podrobnega prostorskega akta, ki bo natančneje določil način in pogoje gradnje novih proizvodno skladiščnih objektov.
FINANČNE IN DRUGE POSLEDICE

Finančna sredstva za izdelavo OPPN zagotovi investitor ROTO GROUP d.o.o., iz Černelavcev. 

PRIPRAVLJAVEC, NAROČNIK TER IZDELOVALEC PROSTORSKEGA AKTA

Pripravljavec prostorskega akta je Mestna občina Murska Sobota.

Pobudo za izdelavo novega prostorskega akta je podal investitor oz. pobudnik investitor ROTO GROUP d.o.o., preko izbranega prostorskega načrtovalca. 
Osnutek prostorskega akta je izdelalo podjetje RATING, Atelje za projektiranje in inženiring, Ratnik Oto s.p.
POSTOPEK IZDELAVE PROSTORSKEGA AKTA

V tabeli so navedena že izvedena dejanja in še potrebne nadaljnje aktivnosti:

	12.1.2015
	Pobuda investitorja z idejno zasnovo 

	30.1.2015
	Pobuda investitorja dopolnjena z idejno zasnovo

	4.2.2015
	Župan sprejel Sklep o pričetku

	2.3.2015
	Objava Sklepa o pričetku, Uradni list RS, št. 15/2015

	2.3.2015
	Sklep o pričetku objavljen na občinskem spletu

	›
	Priprava osnutka akta 

	15.5.2015
	Prostorski načrtovalec poda vlogo za izdajo in pridobitev smernic NUP v roku 30 dni in vloga na MOP za izdajo odločbe glede izdelave CPVO

	29.5.2015
	MOMS izda svoje smernice k aktu

	4.6.2015
	Odločba MOP – št. 35409-63/2015/2,  da CPVO ni treba izvesti

	›
	Priprava dopolnjenega osnutka OPPN in usklajevanje s posameznimi nosilci urejanja prostora 

	15.7.2015
	Župan sprejel Sklep z javnim naznanilom glede javne razgrnitve in javne obravnave

	20.7.2015
	Načrtovalec posreduje prejete smernic na MOMS

	do 27.7.2015
	Sklep o javni razgrnitvi objavljen v Uradnem listu RS, št. ………./2015

	do 27.7.2015
	Sklep z javnim naznanilom o javni razgrnitvi objavljen na občinskem spletu in na oglasni deski MOMS

	6.8.– 4.9.
	Javna razgrnitev na sedežu KS Černelavci in uprave MOMS  -  najmanj 30 dni

	›
	Poslana vabila svetnikom in medijem

	›
	Objave vabil na javno obravnavo v medijih

	26.8.2015
	Javna obravnava –  Vaški dom Černelavci ob 17.00 uri

	›
	Priprava stališč do pripomb

	
	Odbor za urbanizem in urejanje prostora ter gospodarsko infrastrukturo, pred sejo

	
	I. obravnava odloka ter stališč do pripomb, na seji Mestnega sveta

	
	Javna objava stališč do pripomb na spletni strani občine in na oglasni deski MOMS

	
	Pridobitev vseh pozitivnih mnenj na korigiran predlog v roku 30 dni

	
	Odbor za urbanizem in urejanje prostora ter gospodarsko infrastrukturo, pred sejo

	
	II. obravnava predloga predmetnega akta, na seji Mestnega sveta

	
	po sprejetju objava Odloka v Uradnem listu RS in na spletni strani občine


OPIS ZASNOVE

Območje novega OPPN za del enote urejanja prostora ČE5 se nahaja na skrajnem severnem robu naselja Černelavci in na južni strani naselja Polana. Na zahodni strani je kompleks omejen in dostopen z občinske lokalne ceste (Gorička ulica), na južni strani z gozdom, na severovzhodni strani pa z reko Ledavo. Območje OPPN zajema parcele 1381/1, 1381/2, 1383, 1384/2, 1385/2, 1386/2, vse v k.o. Černelavci. Za morebitne druge infrastrukturne ureditve se lahko posega tudi na parcele, ki so v neposredni bližini območja.

Predmet izdelave OPPN je izdelati nova urbanistično-arhitektonska določila, ki bodo smiselno in ustrezno postavila pogoje za umestitev novih desetih manjših objektov za gospodarsko dejavnost ter spremljajočih zunanjih površin, kot so parkirišča, manipulativne površine, skladišča notranje poti in zelenice. V novih objektih se bodo izvajale gospodarske dejavnosti, ki bodo dopolnjevale vsebine v obstoječem kompleksu v neposredni bližini v enoti urejanja ČE6. V OPPN se bo predvidela parcelacija in priključevanje na komunalno infrastrukturo v skladu s pogoji iz smernic posameznih pristojnih služb.

Natančnejšo obrazložitev, ki je v prilogi, je podal tudi izdelovalec prostorskega akta RATING s.p..
CELOVITA PRESOJA VPLIVOV NA OKOLJE 

Ministrstvo za okolje in prostor, Direktorat za okolje je izdal odločbo št. 35409-63/2015/2 z dne 3.6.2015 s katero se je ugotovilo, da izdelava celovite presoje vplivov na okolje ni potrebna. 

SMERNICE K IZDELAVI PROSTORSKEGA AKTA

V postopku izdelave predmetnega prostorskega akta so bile zaprošene tudi smernice vseh pristojnih služb oz. nosilcev urejanja prostora (NUP), kot je bilo določeno v Sklepu o pričetku izdelave tega akta. Prejete smernice s podanimi pogoji so v pripravljenem gradivu upoštevane. 
OBSEG GRADIVA ZA JAVNO RAZGRNITEV
· Sklep z javnim naznanilom o javni razgrnitvi Dopolnjenega osnutka odloka o občinskem podrobnem prostorskem načrtu za gospodarsko cono v Černelavcih za območje ČE 5, (Uradnem listu RS, št. ……./2015);
· Osnutek odloka o občinskem podrobnem prostorskem načrtu za gospodarsko cono v Černelavcih za območje ČE 5
· Obrazložitev Mestne uprave MOMS – postopki izdelave akta;

· Obrazložitev prostorskega načrtovalca – povzetek za javnost;
GRAFIČNO GRADIVO:
· prikaz območja na letalskem posnetku
· izrez iz OPN


· ureditvena situacija s funkcionalno oblikovalskimi pogoji

· situacija komunalnih vodov in priključkov

Pripravili:

Oddelek za infrastrukturo, okolje in prostor ter gospodarske javne službe, Mestna občina Murska Sobota 
ter izdelovalec akta RATING, Atelje za projektiranje in inženiring, Ratnik Oto s.p.

2

